Kamu bisa jelasin ke aku soal Al-Hasakah dalam bahasa jawa?

Al-Hasakah (, , , ), uga dikenal mawa jeneng Al-Hasakeh, Al-Kasaka utawa mung Hasakah, ya iku kutha krajané Kagubernuran Al-Hasakah sing dumung ana ing puncit lor-wétané Suriah. Al-Hasakah minangka salah sawijining kutha sing kalebu ing sepuluh kutha gedhé dhéwé ing Suriah, lan kutha gedhé dhéwé ing Kagubernuran Al-Hasakah, kanthi cacah wong 188.160 ing taun 2004. Kutha iki minangka punjer administratifé nahiyah (subdhistrik) sing dumadi saka 108 pomahan kanthi gunggung cacah jiwa 251.570 wong ing taun 2004.

Populasiné Al-Hasakah dumadi saka manéka warna golongan ètnis, kaya ta wong Kurdhi, wong Arab, lan wong Suryani uga ana sawenèh wong Armènia. Kali Khabur mili ngliwati kutha Al-Hasakah lan wewengkon liyané ing kagubernuran Al-Hasakah.

Kutha Al-Hasakah prenahé  sakidulé kutha Qamishli, tapal watesé Turki. Kali Khabur, anak kali saka Kali Euphrates mili satengahing kutha, downriver saka Ras al-Ayn, kutah tapal wates liyané. Kali Jaghjagh mili marang Kali Khabur ing Al-Hasakah.